section_heading: Otkriće
paragraph_text: Gert Terblanche, dječak školske dobi, otkrio je 1938. godine nepotpunu lubanju i čeljust vrste Paranthropus robustus kod nalazišta Kromdraai B (70&nbsp;km jugozapadno od Pretorije) u Južnoafričkoj Republici. Kao novi rod i vrstu opisao ga je Robert Broom. Spomenuto nalazište istražuje se od 1993. godine, kada je prve iskope započeo Francis Thackeray. Smatra se da je nalazište Kromdraai B staro oko 1,95 milijuna godina.